section_heading: Okolinski čimbenici
paragraph_text: Nepovoljna iskustva u ranom djetinjstvu, posebice kada se radi o višestrukim iskustvima raznih vrsta, čine rizične čimbenika za veliki depresivni poremećaj. Traumatski događaji koje ljudi doživljavaju mogu utjecati na način razmišljanja i stvaranje odnosa s drugim ljudima. Također, rizični faktori za razvoj depresije mogu biti gubici, pritisci na poslu, u školi i u obitelji, dugo trpljenje loših odnosa, izloženost nasilju, zanemarivanju, zlostavljanju, siromaštvu i drugi.